**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ № 1**

**„ДОСТАВКА И МОНТАЖ НА СКЛАДОВА СТЕЛАЖНА СИСТЕМА“**

**І. Технически изисквания към складова стелажна система:**

В Касов център на БНБ - гр. Пловдив следва да бъде монтирана складовата стелажна система, изградена от модулни стелажи, която да позволи на Българската народна банка (БНБ) да съхранява банкноти и монети в метални контейнери в две помещения.

Към настоящия момент за съхранение на банкноти и монети, БНБ използва метални контейнери с размери Ш/Д/В - 600/800/400 мм и тегло до 500 кг (стандарт EUR 6), които следва да могат да се поставят и съхраняват на модулната стелажна система, която ще се монтира в Касов център на БНБ - гр. Пловдив

**А) Технически изисквания към модулните стелажи за помещение 1:**

Разположението на модулните стелажи, от които ще бъде изградена стелажната система в помещение 1 е съгласно чертеж, Приложение 1.1а към настоящата техническа спецификация.

Помещение 1 е дълго 17.50 м и широко 10.30 м и следва да бъде разделено на две отделни клетки между стелажите с телена ограда ф 6/200/5 до височина 2.00 м и единична метална телена врата с ключалка с ширина 1.60 м, боядисана в цвят RAL5005.

Модулните стелажи следва да са разположени по дългата страна на помещението.

Коридорите между редовете със стелажи следва да са с широчина не по-малко от 240 см.

Следва да се предвидят необходимите сервизни разстояния между елементите на стелажа за осигуряване на повдигане, вземане и поставяне на контейнерите с помощта на електрически ръчноводим стакер или палетна количка.

Всеки модулен стелаж следва да е закрепен неподвижно за пода.

На задните хоризонтални греди на всеки стелаж следва да има ограничители за предпазване на контейнерите от изпадане.

Вертикалните рамки да са в цвят RAL5005, a хоризонталните греди - в цвят RAL2004.

Изпълнителят на обществената поръчка следва да достави и монтира следните видове стелажни модули:

***1.1 Модул за 48 контейнера, 3 контейнера в 2 реда по 4+2+2 на етаж – 12 броя.***

Товароносимост мин. 9 т

Ширина на стелажа 280 см.

Дълбочина на стелажа 140 см.

Височина на рамката 320 см.

Височина на първа греда 165 см.

Височина на втора греда 260 см.

***1.2 Модул за 32 контейнера, 2 контейнера в 2 реда по 4+2+2 на етаж – 5 броя.***

Товароносимост мин. 9 т

Ширина на стелажа 190 см.

Дълбочина на стелажа 140 см.

Височина на рамката 320 см.

Височина на първа греда 165 см.

Височина на втора греда 260 см.

***1.3 Модул за 24 контейнера, 3 контейнера в 1 ред по 4+2+2 на етаж – 5 броя.***

Товароносимост мин. 6 т

Ширина на стелажа 280 см.

Дълбочина на стелажа 70 см.

Височина на рамката 320 см.

Височина на първа греда 165 см.

Височина на втора греда 260 см.

**Б) Технически изисквания към модулните стелажи за помещение 2:**

Разположението на модулните стелажи, от които ще бъде изградена стелажната система в помещение 2 е съгласно чертеж, Приложение 1.2а към настоящата техническа спецификация.

Помещение 2 е дълго 9,10 м и широко 7,5 м като модулните стелажи се разполагат по дългата страна на помещението.

Коридорите между редовете със стелажи следва да са с широчина не по-малко от 240 см.

Следва да се предвидят необходимите сервизни разстояния между елементите на стелажа за осигуряване на повдигане, вземане и поставяне на контейнерите с помощта на електрически ръчноводим стакер или палетна количка.

Всеки модулен стелаж следва да е закрепен неподвижно за пода.

На задните хоризонтални греди на всеки стелаж следва да има ограничители за предпазване на контейнерите от изпадане.

Вертикалните рамки да са в цвят RAL5005, a хоризонталните греди - в цвят RAL2004.

Изпълнителят на обществената поръчка следва да достави и монтира следните видове стелажни модули:

***2.1 Модул за 36 контейнера, 3 контейнера в 2 реда по 4+2 на етаж – 3 броя.***

Товароносимост мин. 9 т

Ширина на стелажа 280 см.

Дълбочина на стелажа 140 см.

Височина на рамката 260 см.

Височина на първа греда 165 см.

Височина на втора греда 260 см.

***2.2 Модул за 24 контейнера, 2 контейнера в 2 реда по 4+2 на етаж – 3 броя.***

Товароносимост мин. 9 т

Ширина на стелажа 190 см.

Дълбочина на стелажа 140 см.

Височина на рамката 260 см.

Височина на първа греда 165 см.

Височина на втора греда 260 см.

**II.** **Срок за изпълнение:**

Участникът предлага в офертата си срок за доставка в Техническото предложение, като същият не може да бъде по-дълъг от 90 работни дни, считано от датата на получаване на заявка за доставка съгласно клаузите на подписания договор.

**III. Място на доставка, монтаж и въвеждане в експлоатация:**

Изпълнителят се задължава да извърши доставката на оборудването в сградата на Касов център на БНБ - гр. Пловдив на адрес: гр. Пловдив, ул. „Ягодовско шосе“ № 2, съгласно условията за доставка DAP (Incoterms 2010 с включени транспортни разходи).

Изпълнителят се задължава да извърши монтажа и въвеждането в експлоатация на доставеното оборудване в сградата на Касов център на БНБ - гр. Пловдив на адрес: гр. Пловдив, ул. „Ягодовско шосе“ № 2.

В техническото си предложение участникът следва да предложи срок за извършване на монтажа и въвеждането в експлоатация на доставеното оборудване, считано от датата на получаване на писмена заявка от страна на възложителя за готовност на помещението, в което ще се монтира оборудването.

**IV. Гаранционен срок и изисквания към гаранционното обслужване:**

Изпълнителят осигурява пълна гаранция, за своя сметка, в рамките на целия гаранционен срок съгласно условията на производителя.

Срокът за гаранционното обслужване е съгласно техническото предложение на избрания за изпълнител участник, който не може да бъде по-кратък от 12 месеца, считано от датата на въвеждане в експлоатация.

В техническото си предложение участникът следва да предложи и срок за отстраняването на възникнали дефекти и/или повреди по време на гаранционния срок, считано от писменото уведомяване от страна на възложителя за възникналия дефект и/или повреда.

**V. Допълнителни изисквания:**

1. В случай, че даден участник не е производител на оборудването, то към техническото си предложение за изпълнение на поръчката следва да представи актуален документ (писмо, договор, споразумение или друг еквивалентен документ), който да доказва, че същия е оторизиран от страна на производителя и/или официалния представител\* на оборудването, да извършва доставка и гаранционно обслужване на оборудването.

\**В случай на представяне от участника на оторизационно писмо от официален представител на производителя, то в офертата се прилага и оторизационно писмо, издадено от производителя, с посочени права, от които да е видно, че се упълномощава официалния представител на производителя да предоставя оторизация на трети лица за извършване на доставка и гаранционно обслужване на оборудването.*

2. Участникът, избран за изпълнител, следва да осигури ръководство за работа с оборудването на български език.

*Забележка:*

*Възложителят ще приема и еквивалентни на определените в техническата спецификация характеристики, отнасящи се до конкретен модел, източник, процес, търговска марка, патент, тип, произход, стандарт или производство.*

*Участникът следва да докаже, че предлаганите решения удовлетворяват по еквивалентен начин изискванията, определени от техническата спецификация.*