**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ № 2**

**„ДОСТАВКА НА СКЛАДОВА ТЕХНИКА ЗА ОБСЛУЖВАНЕ НА ТРЕЗОР“**

Българската народна банка използва в трезорите си складова техника за обслужване на метални контейнери с банкноти и монети с размери 600/800/400 мм и тегло до 500 кг. За нуждите на Касов център на БНБ - гр. Пловдив е необходимо да бъда закупена складова техника, състояща се от стакери (ръчноводими електрически високоповдигачи), ръчноводими електрически колички с къси вилици и палетни колички с къси вилици,които да бъдат използвани за осъществяване на оперативната дейност в трезорите.

**І. Технически изисквания към складовата техника:**

**А) Технически изисквания за стакер** **(ръчноводим електрически високоповдигач):**

Количество 2 броя

Задвижване изцяло електрическо

Височина на стакера със свалена мачта не по-голямо от 2.10 м

Височина на стакера с повдигната мачта не по-голямо от 4.00 м

Обща дължина на стакера не по-голямо от 2.00 м

Височина на повдигане не по-голямо от 3.50 м

Товароподемност не по-малко от 1.4 т

Долно ниво на вилиците не по-голямо от 90 мм

Дължина на вилиците от 1000 мм до 1200 мм

Широчина на вилиците от 450 мм до 560 мм

Дебелина на вилиците от 40 мм до 60 мм

Скорост на движение не по-малко от 4 км/ч

Радиус на завой не по-голям от 2.10 м

Зарядно устройство монофазно 220V/50Hz

Акумулаторна батерия гелова, необсулжваема с капацитет не по-малък от 150 Аh

**Б) Технически изисквания за ръчно водима електрическа количка с къси вилици:**

Количество2 броя

Задвижване изцяло електрическо

Височина на машината не по-голямо от 1.60 м

Обща дължина на машината не по-голямо от 2.00 м

Товароподемност не по-малко от 1.4 т

Височина на повдигане от 100 мм до 220 мм

Долно ниво на вилиците не по-голямо от 90 мм

Дължина на вилиците от 700 мм до 900 мм

Широчина на вилиците от 450 мм до 560 мм

Дебелина на вилиците от 40 мм до 60 мм

Скорост на движение не по-малък от 4 км/ч

Радиус на завой не по-голям от 2.10 м

Зарядно устройство монофазно 220V/50Hz.

Акумулаторна батерия гелова, необслужваема с капацитет не по-малък от 150 Аh

**В) Технически изисквания за палетна количка с къси вилици**:

Количество6 броя

Товароподемност не по-малко от 1.4 т

Долно ниво на вилиците не по-голямо от 90 мм

Дължина на вилиците от 700 мм до 900 мм

Широчина на вилиците от 450 мм до 560 мм

Височина на повдигане от 100 мм до 220 мм

Спирачка ръчна

**II.** **Срок за изпълнение:**

Участникът предлага в офертата си срок за доставка в Техническото предложение, като същият не може да бъде по-дълъг от 90 работни дни, считано от датата на получаване на заявка за доставка съгласно клаузите на проекта на договор.

**III. Място на доставка и въвеждане в експлоатация:**

Изпълнителят се задължава да извърши доставката на складовата техника в сградата на Касов център на БНБ - гр. Пловдив на адрес: гр. Пловдив, ул. „Ягодовско шосе“ № 2, съгласно условията за доставка DAP (Incoterms 2010 с включени транспортни разходи).

Изпълнителят се задължава да извърши въвеждането в експлоатация на доставената техника в сградата на Касов център на БНБ - гр. Пловдив на адрес: гр. Пловдив, ул. „Ягодовско шосе“ № 2.

В техническото си предложение участникът следва да предложи срок за извършване на въвеждането в експлоатация на доставената складова техника, считано от датата на получаване на писмена заявка от страна на възложителя за готовност на помещението, в което ще се използва складовата техника.

**IV. Гаранционен срок и изисквания към гаранционното обслужване:**

Изпълнителят осигурява пълна гаранция, за своя сметка, в рамките на целия гаранционен срок съгласно условията на производителя.

Срокът за гаранционното обслужване е съгласно техническото предложение на избрания за изпълнител участник, който не може да бъде по-кратък от 24 месеца, считано от датата на въвеждане в експлоатация.

В техническото си предложение участникът следва да предложи и срок за отстраняването на възникнали дефекти и/или повреди по време на гаранционния срок, считано от писменото уведомяване от страна на възложителя за възникналия дефект и/или повреда.

**V. Обучение на персонала** **на възложителя включва:**

Еднократно обучение за работа със складовата техника следва да бъде проведено в сградата на Касов център на БНБ - гр. Пловдив на адрес: гр. Пловдив, ул. „Ягодовско шосе“ № 2.

Участникът предлага в техническото си предложение продължителността на обучението.

**VI. Допълнителни изисквания:**

1. В случай, че даден участник не е производител на складовата техника, то към техническото си предложение за изпълнение на поръчката следва да представи актуален документ (писмо, договор, споразумение или друг еквивалентен документ), който да доказва, че същия е оторизиран от страна на производителя и/или официалния представител\* на складовата техника, да извършва доставка и гаранционно обслужване на складовата техника.

\**В случай на представяне от участника на оторизационно писмо от официален представител на производителя, то в офертата се прилага и оторизационно писмо, издадено от производителя, с посочени права, от които да е видно, че се упълномощава официалния представител на производителя да предоставя оторизация на трети лица за извършване на доставка и гаранционно обслужване на складовата техника.*

2. Участникът, избран за изпълнител, следва да осигури ръководство за работа със складовата техника на български език.

*Забележка:*

*Възложителят ще приема и еквивалентни на определените в техническата спецификация характеристики, отнасящи се до конкретен модел, източник, процес, търговска марка, патент, тип, произход, стандарт или производство.*

*Участникът следва да докаже, че предлаганите решения удовлетворяват по еквивалентен начин изискванията, определени от техническата спецификация.*